hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy fr hy hy hy en hy hy hy hy hy hy hy en hy hy hy hy hy hy hy en hy hy hy hy hy hy hy hy hy hy hy en hy hy hy hy fr hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy fr en oc en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en
Քարահունջը 14 000 տարեկան է և անմիջական կապ ունի Սթոունհենջի հե՞տ — Անի Բլոգ
Հոկտեմբերի 30, 2012Ապրիլի 22, 2016 Անի Գասպարյան
2005 թվականից սկսած հետազոտություններ անցկացնելով Քարահունջում` մաթեմատիկոս-հետազոտող Վաչագան Վահրադյանը մի քանի խոշոր հայտնագործություններ է արել:
Բարձր գնահատելով Քարահունջի ամենալայնածավալ հետազոտություններ իրականացնող գիտնականի` Պարիս Հերունու աշխատանքը և համամիտ լինելով նրա տեսակետին, ըստ որի` Քարահունջը եղել է աստղադիտարան և 7500 տարեկան է, ոչ թե 4000 տարեկան դամբարանադաշտ, ինչպես հնագետներն են ասում, Վահրադյանն ավելի առաջ գնաց. նրա հետազոտությունների արդյունքները վկայում են, որ Քարահունջը մոտ 14 000 տարվա պատմություն ունի, և այն անմիջական կապ ունի անգլիական Սթոունհենջի հետ:
Փաստորեն, Քարահունջի 15000 տարվա պատմության վարկածը տրված էր, մնում էր միայն ապացուցել այն:
«Ես կամաց-կամաց սկսեցի գնալ դրա հետքերով,- ասում է գիտնականը,- Սյունիքում գտա մի գյուղ, որի անունը կարող է թարգմանվել Բրիտանիա. դա
Նա ամենևին էլ պատահական չի համարում, որ հենց այդ տարածաշրջանում` Քարահունջի հուշարձանից դեպի հյուսիս, Ծղուկ լեռան լանջերին է գտնվում աշխարհի թերևս ամենամեծ ժայռապատկերների կուտակումը, որն աշխարհի հնագույն գրային համակարգն է՝ եգիպտական և շումերական բարձր քաղաքակրթության ելակետը: Այս հարցում նա հենվում է Հ. Մարտիրոսյանի ստացած արդյունքների վրա:
«Բրիտների հայկական ծագման մասին է փաստում նաև անգլիացի գենետիկների ուսումնասիրությունների վրա հիմնված մի հոդված, որը լույս է տեսել 2001 թ. «Human genetics» («Մարդու գենտիկա») ամսագրում: Ուսումնասիրությունը վերաբերել է հայաստանյան բնակչության գենետիկ կառուցվածքին, որը համեմատել են բրիտների հետ և եկել այն եզրակացության, որ հայկական գեներն ամենամոտն են անգլիական գեներին: Իսկ հայաստանյան գեներից ամենամոտը եղել են հենց Սյունիքի և Արցախի բնակչության գեները»:
Հոդվածում գրված է. «Մեր ստացած արդյունքները կարող են հիմք լինել այն վարկածի համար, որ հայկական լեռնաշխարհից մեծ տեղաշարժեր են եղել դեպի Հյուսիսային Եվրոպա»: Վահրադյանի նպատակն այդ կապի նյութական և մշակութային հետքերը բացահայտելն էր:
Անգլիական Սթոունհենջի և հայկական Քարահունջի տրամաբանական կապը
«Հայտնի փաստ է, որ Սթոունհենջը կառուցել են բրիտները: Եթե այդպես է, ապա բրիտների նախնիները, որոնք ապրել են Հայաստանում, պետք է որ այդ մշակույթը բերած լինեին Հայաստանից: Դատարկ տեղը ոչինչ չի ծագում»,- համոզված է գիտնականը:
Բացի այդ, երկու կառույցն էլ գործածական առումով նույն նշանակությունն ունեն`  աստղադիտարան են: «Նմանություններից մեկն էլ, որ ես նկատեցի, հետևյալն է. երկուսում էլ դեպի հյուսիս-արևելք կառուցված են միջանցքներ: Դրանով որոշել են արևադարձի օրը: Սա խոսում է այն մասին, որ այս երկուսի կառուցողները նույն աստղագիտական գիտելիքներն ունեին և նույն մշակույթի կրողներն էին»:
Ինչ վերաբերում է անվանումների նմանությանը, ապա անգլերեն սթոուն և հայերեն քար բառերի նույնությունից բացի, մտածելու տեղիք է տալիս նաև հենջ բառը, որն անգլերեն լեզվի միջոցներով բավարար բացատրություն չունի: «Մենք հակված ենք հունջ արմատի իմաստը դիտարկել հայոց լեզվի տեղական` Սիսիանի բարբառի հիման վրա, որում հունջ բառով նշում են փունջ հասկացությունը: Այսպիսով` ստանում ենք շատ ավելի ներդաշնակ Քարե փունջ մեկնությունը»,- բացատրում է նա:
Փաստորեն, Վահրադյանի տեսության համաձայն`Սթոունհենջի նախատիպը Քարահունջն է:
Վահրադյանը նաև հայտնաբերել է, որ Քարահունջի զուգահեռագծի գագաթները կազմում են չորս գյուղեր, որոնց անվանումներն իմաստային կապ ունեն: Դրանք են` Անգեղակոթ, Բռուն, Քարահունջ և Բռնակոթ, որոնց մոտ նույնպես կան քարահունջատիպ կառույցներ: «Սա վկայում է այն մասին, որ հսկայական համակարգ է աշխատել, ինչը չէր կարող լինելառանց պետականության առկայության»:
«Այն, ինչ երկնքում է, այն էլ երկրի վրա է». հին աշխարհի մտայնության հաստատումը
Վահրադյանը նաև բացահայտեց, որ Քարահունջը Կարապի (Անգղ համաստեղություն) համաստեղության նույնական պատկերն է երկրի վրա. «Դա շատ կարևոր բացահայտում էր, որը հիմք էր տալիս փաստելու, հաստատելու և ապացուցելու Մաունդերի, Ֆլամարիոնի այն կարծիքը, որ դեռևս հնագույն ժամանակներում հենց հայկական լեռնաշխարհում է աստղային երկինքը համաստեղությունների բաժանվել»:
Նրա գիտական հետազոտություններն ընդգրկում էին մաթեմատիկայի ամենաժամանակակից տեսությունները, որոնցից մեկն էլ ոչ հստակ երկրաչափությունն է: Հենց դրա օգնությամբ է Վահրադյանը հաշվել Քարահունջի քարերի դասավորության և Կարապի համաստեղության նմանությունը: «Արդյունքն ավելի քան տպավորիչ էր` 85 տոկոս համընկնում»:
Ինչ վերաբերում է 15 տոկոս տարբերությանը, ապա շուտով գիտնականն այդ խնդիրը նույնպես լուծում է. «Իմ մեջ միտք առաջացավ` ախր մենք ժամանակակից Կարապի համաստեղության հետ ենք համեմատում, բայց չէ՞ որ հազարամյակների ընթացքում համաստեղության աստղերը տեղաշարժվել են»:
Համեմատելով Քարահունջի պատկերը համաստեղության 4000 տարի առաջվա պատկերի հետ (հուշարձանի տարիքը` ըստ հնագետ Օ. Խնկիկյանի), նկատում է, որ տարբերությունը փոքրանում է: Հետ է գնում Հերունու առաջ քաշած տարիքին` 7500 տարի, տարբերությունն էլ ավելի է փոքրանում: Տարբերությունը գրեթե վերանում է և համաստեղությունն ու Քարահունջի պատկերը լիովին հանընկնում են 14 000 տարի հետհաշվարկի դեպքում: Փաստորեն, ըստ Վահրադյանի, կառույցի ճարտարապետությունը ստեղծվել է 14 000 տարի առաջ` Կարապի համաստեղության այդ ժամանակվա ճիշտ դասավորվածության հիման վրա: «Թե ում վարկածն է ճիշտ, ցույց կտա ժամանակը»,- ասում է գիտնականը:
Վահրադյանը ցավում է, որ իր հայտնագործության մասին չհասցրեց ասել Հերունուն, քանի որ նա այդ ժամանակ մահամերձ վիճակում էր. «Եթե ինձ հաջողվեր ասել դա նրան, կարծում եմ` նրա վիճակը կտրուկ կլավանար»:
Պորտասարի և Քարահունջի կապի բացահայտումը
Հայտնագործություններից մեկն էլ վերաբերում է Արևմտյան Հայաստանի Պորտասար (թուրքացված ձևը՝ «Գյոբեգլի թեփե») կոչվող տարածքի և Քարահունջի կապին (Պորտասարը 18-20 տարի առաջ հայտնաբերվել է գերմանացի հայտնի հնագետի կողմից` իսկական հեղափոխություն առաջացնելով միջազգային հնագիտական ասպարեզում):
Պորտասարում կա մի քար, որի վրա տարբեր կենդանիներ են պատկերված, այդ թվում նաև` անգղ: Առաջին վարկածն այն էր (հեղինակ` Կ.Շմիդտ), թե դրանք պատկերվել են որպես որսորդներին հաջողություն բերող խորհրդանիշեր: Վահրադյանի համար այդ փաստարկը որոշ պատճառներով հավաստի չէր: Եվ ահա, վերցնելով Քարահունջի պատկերը և դնելով անգղի պատկերի վրա` նա նկատում է, որ դրանք լիովին համընկնում են:Ենթադրելով, որ մնացած կենդանիները նույնպես համաստեղության պատկերներ են, համեմատում է և համոզվում:
Կարապի (Անգղ) համաստեղության պատկերի նույն հաշվարկով Վահրադյանը հաշվարկում է նաև Պորտասարի քարին պատկերված անգղի տարիքը: Այն պատկերված էր 18 000 տարի առաջ:Փաստորեն, Արևմտյան Հայաստանի տարածքում դեռևս այդ ժամանակներում աստղային համաստեղություններ են մշակվել, ինչը վկայում է հայկական լեռնաշխարհում հնագույն բարձր քաղաքակրթության առկայության մասին:
Քարահունջում կատարած հետազոտությունների ընթացքում Վահրադյանը ցավալի հայտնագործություններ էլ է անում. օրինակ` այն, որ Հերունու կողմից խնամքով համարակալված 223 քարերից մեկն անհետացել է: Դա 95-րդ քարն է` Կարապի համաստեղությանը համապատասխանող անկյունաքարերից մեկը: Այդ մասին գիտնականն ահազանգել է պատկան մարմիններին, ընդհուպ` մշակույթի նախարարին, սակայն մինչ օրս քարի անհետացման և այն հայտնաբերելու ուղղությամբ քայլեր չեն ձեռնարկվել: Վահրադյանն ունի քարի անհետացման իր վարկածը, սակայն դրա մասին կասի միայն այն ժամանակ, երբ փաստի առթիվ հետաքննություն սկսվի:
Ընդհանրապես գիտնականին խիստ անհանգստացնում է Քարահունջի ճակատագիրը, որի նկատմամբ պետական մակարդակով անլուրջ վերաբերմունք կա: Իսկ թե ինչ խնդիրների մասին է խոսքը, կանդրադառնանք առանձին հրապարակման մեջ:
Տեսողության կորստից հետո 20-ամյա Լուիզան փորձեց ինքնասպան լինել, բայց հետո…
«Ես աղանդավոր չեմ, տաղանդավոր եմ». «Զորաց քարեր» արգելոցի վարիչի արձագանքը
Հունվարի 12, 2017 Անի Գասպարյան 0
​Եզդի Ուսուբ բեկի մասին գիրքը և Կոմիտասի խեղաթյուրված կենսագրությունը
Նախորդ տարի ամռանը հրապարակված «Կոմիտասի կենսագրությունը կեղծվում է ամենաբարձր մակարդակով» հոդվածում գրել էի, որ մեծ երաժշտագետի...
Հոկտեմբերի 05, 2016 Անի Գասպարյան 0
​Ո՞վ է հայը. «Եթե հայերին առիթ տրվի… նրանք… ամբողջ մոլորակի տերը կդառնան»
Մարդը տվյալ ազգության կրողն է, եթե շաղկապված է այդ ազգի կենսագործունեությանը որպես նրա մի մասնիկ, կրում...
Սեպտեմբերի 07, 2016 Անի Գասպարյան 0
​Յուսուֆ Քարշ. լուսանկարչության հայազգի Ռեմբրանդտը
2000 թ. «Ով ով է» (Who’s Who) հայտնի պարբերականն աշխարհահռչակ հայ լուսանկարիչ Յուսուֆ Քարշին ընդգրկեց աշխարհի...
7 Մեկնաբանություն “Քարահունջը 14 000 տարեկան է և անմիջական կապ ունի Սթոունհենջի հե՞տ” վերաբերյալ
Հոկտեմբերի 30, 2012 at 8:26 ա.
Ձեր գրառումը տեղ գտավ http://www.BlogNews.am կայքում: Շնորհակալություն:
Հոկտեմբերի 30, 2012 at 1:32 ե.
այս հոդվածը կարելի էր ”լինում է, չի լինում”-ով սկսել….
Հոկտեմբերի 31, 2012 at 10:56 ա.
Շատ կուզենայի, որ Դուք՝ Անդրանիկ, նախքան խորհուրդ տալը պարզեիք Ձեր ազգային պատկանելությունը…
Հոկտեմբերի 31, 2012 at 12:59 ե.
Ձեր պատկերացրած իմ “ազգային պատկանելության” հարցը մեկ ու կես տարի առաջ Հրաչ Մարտիրոսյանը իր “Քարահունջ-Սթոունհենջ առասպելի վերջը” հոդվածում լուծել է, իմ ու ինձ նման գիտականորեն սթափ մտածող շատ ու շատ այլ անձանց: Այդ հոդվածը կարդալ ձեզ խիստ հակացուցված է:
Նոյեմբերի 6, 2012 at 11:18 ե.
Անդրանիկը առանց կասկածների իսկական հայ է,դա է ապացուցում իր արած մեկնաբանությունը:Անի ջան եկեք չմոռանանք,որ այսօր ամբողջ աշխարհով մեկ տարբեր ազգեր փորձում են իրենց վերագրեն այն ինչ իրենց չի պատկանում,սկսած մեր բարեկամ և թշնամի հարևաններից:Միայն բարեսիրտ հայերն են մծահոգաբար հրաժարվում իրենց հազարամյակների պատմություն ունեցող ժառանգությունից:Իսկ Հրաչների և Վասակների պակաս մեր ժողովուրդը երբեք չի ունեցել:
Նոյեմբերի 8, 2012 at 8:27 ա.
Բա ո~նց…… Անդրանիկն ու Հրաչը հայ չեն, վայագետ դառած ինչ-որ մարազմատիկ մածիմածիկոս հայ ա: վահրադյանների ու ռևազյանների պակաս էլ հայ ժողովուրդը երբեք չի ունեցել, առանց էն էլ հիմա երկիրը վխտում ա նման հիվանդոտ դիլետանտներով, որ գիտության անունը “ազգանվեր գործ” են դրել, ու ով իրանց հետ համամիտ չի, նա վատ հայ ա: Խոհարարական բեսթսելլեր հեղինակած ոմն գիտունուհի` լիա ավետիսյան, հայտարարում ա, որ Քրիստոսն էլ ա հայ եղել: Գիտության սահմաններն էլ սկսում ու վերջանում են իսկական ու չիսկական հայ լինելով: Սենց բլոգների պատասխանելով` ես կամաց-կամաց պսևդոգիտության մոլախոտերը արմատախիլ եմ անելու Հայաստանում: Փառք Աստծո ես մենակ չեմ:
Նոյեմբերի 10, 2012 at 1:48 ե.
Իհարկե դուք մենակ չեք, Անդրանիկ:
Պարզապես էս անհեթեթ ու կեղծ գաղափարները, որ լույսի արագությամբ են տարածվում ու ծավալվում, լցվելով նորանոր զառանցանքներով, էնքան ակտիվ են զոմբիացնում ու մարդկանց սթափ մտածելակերպի մնացորդները ոչնչացնում, որ դրանք արմատախիլ անելը հետզհետե ավելի ու ավելի է դժվարանում:
Ես Հայաստանի Հանրապետության քաղաքացի եմ, ՀԱՅ, որ ուզում է իր հայրենիքում ավելի արժանապատիվ ապրել: Ես սովորական ՄԱՐԴ եմ, որ ուզում է աշխարհն ավելի լուսավոր տեսնել: Ես պարզապես ԿԻՆ եմ, որ ուզում է ավելի լիարժեք ու կայացած լինել: Բայց ես գիտեմ, որ այդ ամենի համար ԵՍ եմ պատասխանատու: Փոխիր ինքդ քեզ, ու աշխարհն անպայման կբարեփոխվի…
Հուլիսի 28, 2016:Գյոյ-ջամին կառուցել է Իրևանի կիսանկախ ԱԴՐԲԵՋԱՆՑԻ սարդար Հուսեյն-Ալի խանը գողմից 1766 թ:
Հունվարի 31, 2014:Շատ ափսոսում եմ որ նման վառ անհատականություն հեռացավ մեզանից: Անդառնալի կորուստ: Չգիտեմ ինչպես արտահայտվեմ, ես իրեն շատ եի սիրում,…
Հունվարի 20, 2014:Ձեր գրառումը տեղ գտավ www.BlogNews.am կայքում: Շնորհակալություն:
Հունվարի 12, 2014:Ինչպես և շաաատ այլ բաներ են կիսատ մնում, Անի ջան:
Հուլիսի 11, 2013:_իրականությունը համապատասխանում է հարյուր տոկոսանոց,Անիի հետբազմաթիվ անգամ փորձել է երկխոսություն կազմակերպել Տեր Շահեի հետ սակայն ինքը դեռ բացասական…
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
​«Դու լեռներում չես, լեռներն են քո մեջ»․ վերադարձ Գերմանիայից
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
​Երջանկությունը Դեբետ գյուղում էր. վերադարձ Ֆրանկֆուրտից Լոռի
Repat Armenia Զվարթնոց օդանավակայան Կլոր շենք Հայրենադարձություն